स्त्री व प्रसूति रोग विशेषज्ञ डॉ जयदीप मल्होत्रा (रेनबो हॉस्पीटल आईवीएफ सेंटर की निदेशक) ने बताया कि गर्भवती महिलाओं को हर दो घंटे बाद कुछ न कुछ खाना चाहिए, क्योंकि उनके साथ ही गर्भस्थ शिशु के लिए भी पौष्टिक आहार की जरूरत होती है। मगर, करवा चौथ के व्रत में महिलाएं निर्जल व्रत रखती हैं। यानि खाना तो दूर पानी तक नहीं पीती। इस दौरान पानी न पीने से डीहाइड्रेशन होने की आशंका रहती है। वहीं, पूरे दिन खाना न खाने से हाइपोग्लाइसिमिक शुगर का स्तर गिरना होने की आशंका रहती है। इससे गर्भस्थ शिशु को पौष्टिक आहार नहीं मिल पाता है। गर्भवती महिलाएं व्रत ना रखें तो अच्छा है। इसके बाद भी वह व्रत रखना चाहती हैं तो ध्यान रखने की जरूरत है।